《李公赎陈氏为尼三首 其一》
明代·释函可

学士行歌绩妇迎，惊回春梦起乡情。解将腰带文犀重，添得空门水月清。

云鬓已随秋雾散，舞衣应逐雨花轻。翻怜冢畔青青草，不及红莲碛上生。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。